มีเพศสัมพันธุ์กับแฟนช่องคลอดน้ำน้อยเลยมีแผลถลอกพอ2วันดูอวัยวะเพศมีตุ่มใสๆขึ้นที่แผลอันตรายมั๊ยคะ ไม่มีอาการแสบหรือคันค่ะ หรือแผลกำลังสมานกันคะ
สวัสดีค่ะ การมีแผลถลอกหลังมีเพศสัมพันธ์ มีตุ่มน้ำใสขึ้นดังกล่าวมานั้น อาจจะเป็นการบาดเจ็บหรือฉีกขาดจากการมีเพศสัมพันธ์ ซึ่งถ้าเป็นแผลไม่ใหญ่มาก แผลมักจะสมานกันได้เอง สาเหตุอื่นๆเช่น การเป็นตุ่มน้ำใสจากการติดเชื้อเริมที่อวัยวะเพศ หูดหงอนไก่ หูดข้าวสุก แผลริมอ่อน หรือแผลซิฟิลิซ ซึ่งเป็นโรคติดต่อทางเพศสัมพันธ์ในเบื้องต้นไม่ไปแกะเกาบริเวณที่เป็น งดการมีเพศสัมพันธ์ ใช้น้ำเปล่าสะอาดล้างเบาๆภายนอก ระวังการกดทับแรงๆ และสังเกตอาการค่ะ ถ้าอาการเจ็บยังเป็นมาก แผลขยายขนาดใหญ่ หรือตุ่มน้ำใสที่เป็นลุกลาม แสบเยอะ ควรไปพบแพทย์เพื่อตรวจเพิ่มเติมต่อไป